Gratis hoender vir Nkandla-foto is 'n foefie | Maroela Media
'n Groep aanhangers van die kitskosrestaurant-groep, wat hulself Fando's noem, het glo dié plakkaat begin versprei waarop aangedui word dat 'n persoon 'n kwart hoender en skyfies gratis sal ontvang indien hulle 'n foto van pres. Jacob Zuma se Nkandla-tuiste op hul selfone kan wys.
"Ongelukkig is die beste dinge in die wêreld nie altyd verniet nie," het Ashley Stansfield, skakelwesebeampte en advertensiebestuurder van Nando's, in 'n verklaring gesê. "Alhoewel ons die humor in dié Fando's-plakkaat kan sien, het ons nie die plakkaat gemaak nie en kan ons nie aan enigiemand verniet hoender weggee nie – selfs al het hulle 'n foto van Nkandla."
Volgens Nando's is dit maklik om te sien dat dié plakkaat 'n foefie is, as mens die lettertipe en logo mooi bestudeer.